Pressemeddelelse

April 2015

PEUGEOT Foodtruck: Løven lancerer en bistro

**Peugeot har netop haft for-premiere på sin food truck, der bliver præsenteret for offentligheden til Milano Design Week den 14. april for herefter at deltage i verdensudstillingen, Expo Milan. PEUGEOT Foodtruck er udtænkt og skabt af Peugeot Design Lab og har fået navnet *Le Bistro du Lion*. Den er en innovativ restaurant på hjul, der kombinerer nye oplevelser og tilbyder kvalitetsmad ”on the go”.**

Det første kapitel i Peugeots industrielle historie blev skrevet for mere end 200 år siden, og siden de første savklinger i 1810 er det blevet til bl.a. kaffemøller, krinoliner, de verdensberømte salt- og peberkværne, cykler og ikke mindst biler – Peugeot har sendt ikke mindre end 65 mio. biler ud på vejene over hele verden.

To århundredes opfindsomhed og designiver er nu forenet i et innovativt koncept, som er Peugeots unikke vision for en nomade restaurant, der er skabt for at pirre sanserne og give helt særlige oplevelser.

*”Vores ambition er at appellere til alle sanser – synet, smagssansen, lugtesansen, høresansen og følesansen – gennem en unik kombination af modernitet og harmoni, som er netop det, Peugeot står for”.*

* Gilles Vidal, PEUGEOT Design Director

En succesfuld opskrift kræver de bedste ingredienser

Cathal Loughnane, som er ansvarlig for Peugeot Design Lab, forklarer tanken bag PEUGEOT Foodtruck:

”*Vi har altid fokus på slutbrugeren, når vi udvikler et produkt. Tanken bag PEUGEOT Foodtruck var at skabe en komplet food truck oplevelse, ikke kun at lave et køkken til en kok, men også en restaurant og café for kunderne. Vi har haft meget fokus på at åbne køkkenet op, så kokken og forberedelsen af maden kunne komme så tæt på kunderne som muligt. Samtidig ville vi overraske med en transformation, der markerer et før og et efter. Når PEUGEOT Foodtruck kører, er den en kompakt kassevogn med alle Peugeots stilistiske kendetegn, mens den åbner sig op og forvandler sig til Le Bistro du Lion med form af et amfiteater, når den er parkeret”.*

PEUGEOT Foodtruck er kompakt og passer perfekt ind det urbane miljø. Dens korte overhæng for og bag sikrer manøvredygtighed, mens dens forlængede akselafstand giver god lastevolumen. Når den først er parkeret, åbner den sig og spreder siderne ud, så der opstår et fleksibelt rum, der kan udnyttes til forskellige miljøer og events.

*Le Bistro du Lion* rummer områder til tilberedelse af mad og forfriskninger, men også til DJ pult, hvor man bl.a. kan nyde Peugeots nye musik platform, PEUGEOT MUSIC, som består af både web radio og særlige playlister.

PEUGEOT Foodtruck er designet til at indsamle og genbruge al affald, så når *Le Bistro du Lion* er foldet sammen og kørt væk, efterlades byen i samme stand som ved ankomst.

Gourmeter kan følge med i kokkens mindste bevægelse på en 46” skærm, og 8 store FOCAL højttalere og 32 mindre højttalere, som er strategisk placeret, garanterer en optimal lydoplevelse. Selv den mindste syden fra maden kan gengives med overraskende nøjagtighed, og når højttalerene er forbundet med DJ pulten er festen i gang.

Chef Sven Chartier i spidsen for *Le Bistro du Lion*

For at sikre, at PEUGEOT Foodtruck er fuldstændig funktionel og i overensstemmelse med alle standarder for hygiejne, har Peugeot Design Lab konsulteret Euromag, som er food truck specialister.

Køkkeninventaret er multifunktionelt og kan således benyttes af alle typer for køkkenchefer og til alle former for madlavning, lige fra det finere køkken til fusion og molekylær gastronomi.

Den første chef, som skal styre *Le Bistro du Lion,* er den franske kok, Sven Chartier, hentet fra de parisiske restauranter Saturne og Le Clown Bar – et ideelt parløb mellem Peugeots første mobile restaurant og en kok, som respekterer og tror på udnyttelse af lokale ressourcer og økologi.

Chef Chartier vil bruge det nye sæt af Peugeot salt-og peberkværne, der er designet til at følge PEUGEOT Foodtruck på sin kulinariske rejse. Sættet hedder Milan og er de første serieproducerede kværne skabt af Peugeot Design Lab. De er udformet i lokalt bøgetræ fra Franche-Comté, hvor de også produceres og er tænkt som en hyldest til alliancen mellem gastronomi og design.

Fakta om Peugeot Design Lab

Med mere end 200 års industriel ekspertise og mere end 125 års innovation og erfaring i bilindustrien har Peugeot forenet sine kompetencer i Peugeot Design Lab, der har eksisteret siden 2012. Det er et globalt design studie, som arbejder for eksterne kunder (Bombardier Transport, Groupe Seb, Airbus Helicopter, Alstom, Micro etc.) og bidrager med at udvikle stærke og tidsvarende brand strategier. Den primære mission er at designe produkter, services og oplevelser, der ligger uden for bilindustrien.